คลังเร่งติดตามเบิกจ่ายโครงการตำบลละ 5 ล้านบาท
กรมบัญชีกลางเดินหน้าเร่งจัดจ้างโครงการมาตรการตำบลละ 5 ล้านบาท
13 พ.ย. 2558

กรมบัญชีกลางเดินหน้าเร่งจัดจ้างโครงการมาตรการตำบลละ 5 ล้านบาท
นายมนัส แจ่มเวหา อธิบดีกรมบัญชีกลาง เปิดเผยว่า นายอภิศักดิ์ ตันติวรวงค์ รัฐมนตรีว่าการกระทรวงการคลัง ได้มอบนโยบายให้กรมบัญชีกลางเร่งรัดติดตามการลงทุนขนาดเล็กไม่เกิน 1 ล้านบาท โดยเฉพาะมาตรการส่งเสริม ความเป็นอยู่ระดับตำบล  5 ล้านบาท ซึ่งกรมบัญชีกลางได้เพิ่มความคล่องตัวในการดำเนินงาน จึงได้ให้ สำนักงานคลังจังหวัดทั่วประเทศ จัดตั้งศูนย์ปฏิบัติการพร้อมจัดเจ้าหน้าที่ประจำศูนย์ เพื่อให้คำปรึกษา แนะนำ ช่วยเหลือ และอำนวยความสะดวกแก่จังหวัด และอำเภอ กรณีที่มีปัญหาในการดำเนินกระบวนการจัดซื้อจัดจ้าง เพื่อให้เบิกจ่ายเงินได้แล้วเสร็จภายในวันที่ 31 ม.ค. 2559
ทั้งนี้ มาตรการดังกล่าวได้อนุมัติโครงการแล้ว จำนวน 54,665 โครงการ  48 %ของโครงการทั้งหมด 114,573 โครงการ ซึ่งจังหวัดที่ได้รับอนุมัติโครงการและดำเนินการจัดซื้อจัดจ้างได้แล้ว มี 2 จังหวัด ได้แก่ ปัตตานี และ นราธิวาส เบิกจ่ายแล้ว 1 จังหวัด ได้แก่ สระแก้ว และมีเพียง 10 จังหวัดที่ยัง ไม่ได้รับอนุมัติโครงการ
“เพื่อกระตุ้นการดำเนินงานให้สอดคล้องกับมาตรการและสามารถเบิกจ่ายเงินได้ทันตามที่กำหนด จึงได้กำหนดแผนการปฏิบัติงาน โดยผมและผู้บริหารระดับสูง พร้อมคณะทำงานจะลงพื้นที่ติดตามความก้าวหน้า รับทราบปัญหาอุปสรรคในการดำเนินงาน และให้คำปรึกษาแนะนำแก่คลังจังหวัดต่างๆ ในเขต 1 – 9 พร้อมทั้งตรวจเยี่ยม เพื่อเป็นขวัญและกำลังใจให้เจ้าหน้าที่ที่ปฏิบัติงาน นอกจากนี้กรมบัญชีกลางยังได้เพิ่มความคล่องตัวในการดำเนินงานด้วยการผ่อนคลายวิธีการจัดซื้อจัดจ้าง สำหรับการจัดหาพัสดุที่ดำเนินการในช่วงวันที่ 15 กันยายน 2558 – 31 มีนาคม 2559รวมทั้งได้กำหนดหลักเกณฑ์วิธีปฏิบัติในการเบิกจ่ายเงินสำหรับโครงการตามมาตรการส่งเสริมความเป็นอยู่ระดับตำบล ให้สำนักงานจังหวัดและอำเภอถือปฏิบัติ” อธิบดีกรมบัญชีกลาง กล่าว
นายมนัส แจ่มเวหา กล่าวอีกว่า กรมบัญชีกลางในฐานะหน่วยงานกลาง ที่ดูแลการใช้จ่ายเงินงบประมาณได้สนับสนุนการดำเนินงานมาตรการส่งเสริมความเป็นอยู่ระดับตำบล โดยได้จัดทำแนวทางปฏิบัติงานด้านการเงินและพัสดุ เพื่อประโยชน์แก่เจ้าหน้าที่ของจังหวัด อำเภอ และสำนักงานคลังจังหวัดที่เกี่ยวข้องในการปฏิบัติงานให้พร้อมที่จะผลักดันโครงการต่างๆ ให้สำเร็จตามเป้าหมายของรัฐบาล ซึ่งเดือนนี้ได้เริ่มเบิกจ่ายมาบ้างแล้ว คาดว่าจะทยอยเบิกจ่ายเข้ามาเ